**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL Klaipėdos miesto savivaldybės tarybos 2010 M. LAPKRIČIO 25 D. SPRENDIMO NR. T2-330 „DĖL KLAIPĖDOS MIESTO SAVIVALDYBĖS Vietinės rinkliavos UŽ KOMUNALINIŲ ATLIEKŲ SURINKIMĄ IR TVARKYMĄ NUOSTATŲ PATVIRTINIMO“ PAKEITIMO“**

**PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas siekiant nuo euro įvedimo Lietuvos Respublikoje dienos pakeisti galiojančius Klaipėdos miesto savivaldybės tarybos 2010 m. lapkričio 25 d. sprendimu Nr. T2-330patvirtintusKlaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatus (toliau – Nuostatai), kuriuose yra nustatytas vietinės rinkliavos dydis ir atliekų turėtojų mokėtinos metinės vietinės rinkliavos sumos litais.

Teikiamo sprendimo projekto tikslas ir uždaviniai – vadovaujantis LR Euro įvedimo Lietuvos respublikoje įstatymu ir Nacionaliniu euro įvedimo planu, patvirtintu LR Vyriausybės nutarimu, pakeisti šį teisės aktą, perskaičiuojant litų sumas į eurus.

Nuostatų 7 punkte yra nustatytas vietinės rinkliavos dydis 258 Lt. Perskaičiuojant litus į eurus pagal Lietuvos respublikos rinkliavų įstatymo Nr. VIII-1725 5, 13 straipsnių pakeitimo įstatymą, vietinės rinkliavos dydis yra 75 Eur (258 Lt / 3,4528 = 74,72 Eur). Lietuvos respublikos rinkliavų įstatymo Nr. VIII-1725 5, 13 straipsnių pakeitimo įstatymo 2 straipsnyje nustatyta, kad „2. Vietinės rinkliavos dydis nustatomas eurais be centų, kai vietinės rinkliavos dydis yra lygus arba didesnis kaip 10 eurų. Kai vietinės rinkliavos dydis yra ne didesnis kaip 10 eurų, jis nustatomas eurais su centais, vieno skaitmens po kablelio tikslumu.“ Perskaičiuotas vietinės rinkliavos dydis iš litų į eurus apvalinamas pagal matematines skaičių apvalinimo taisykles.

Nuostatų 19 punkte yra nustatyta, kad Vietinė rinkliava neskaičiuojama, jeigu mokėtina Vietinės rinkliavos suma neviršija 5 Lt (penkių litų). Perskaičiuojant litus į eurus, neskaičiuotina vietinės rinkliavos suma yra 1,45 Eur (5 Lt / 3,4528 = 1,45 Eur). Siūloma nustatyti 1,50 Eur neskaičiuotinos vietinės rinkliavos sumą.

Nuostatų 22 punkte apibrėžtas piniginis vienetas litas keičiamas į eurus.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – euro įvedimas Lietuvos Respublikoje nuo 2015 m. sausio 1 d.

Sprendimo projektas parengtas vadovaujantis LR Euro įvedimo Lietuvos respublikoje įstatymu,Nacionaliniu euro įvedimo planu, patvirtintu LR Vyriausybės 2013 m. birželio 26 d. nutarimu Nr.604.

**3. Kokių rezultatų laukiama.**

Klaipėdos miesto savivaldybės teisės aktuose nurodyti litai bus perskaičiuoti į eurus.

**4. Sprendimo projekto rengimo metu gauti specialistų vertinimai.**

Projekto rengimo metu specialistai šiame projekte numatomą tvarką vertino ir sprendimo projektą derino.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pagal Lietuvos Respublikos teisės aktus pakeistas Klaipėdos miesto savivaldybės tarybos sprendimas. Neigiamos pasekmės – nenumatomos.

Aplinkos kokybės skyriaus vedėja Daiva Berankienė